От 02 до 09 август 2024г. 12 души от екипа на детска градина №91 „Слънчев кът“ посетиха Хелзинки, Финландия, като цел на пътуването беше обучение на тема „Строители на своите знания и умения“ по проект от европейската програма “Erasmus+”, което е свързано с „LEGO Education“ и неговото интегриране в работата ни. Имахме и посещение на детска градина, където ни беше предоставена възможността да обменим добри педагогически практики, да се запознаем с тяхната учебна среда и да се докоснем до образователната система на Финландия. В рамките на културната програма бяха включени посещения на забележителности в столицата Хелзинки, гр. Тампере и столицата на Естония – гр. Талин. Обучението беше много полезно за нас, а преживяването ни там – запомнящо се и обогатяващо.